Hvorfor stopper jobcentret mine sygedagpenge - jeg synes stadig, jeg er syg?
Der er indført en revurdering efter 22 ugers udbetaling af sygedagpenge. Her skal kommunen tage stilling til, om sygedagpengene kan forlænges, om der skal tilbydes et jobafklaringsforløb, eller om du skal tilbydes en anden indsats. Hvis dine sygedagpenge ikke kan forlænges, har du ret til et jobafklaringsforløb, hvis du fortsat er syg.